Diari Oficial de la Generalitat Valenciana


Sumari del DOGV 9627, del 28-06-2023 (2023/7273)

RESOLUCIÓ de 23 de juny de 2023, del conseller d'Economia Sostenible, Sectors Productius, Comerç i Treball, per la qual es resol la concessió de les ajudes previstes en la Resolució de 21 de desembre de 2022, de la conselleria d'Economia Sostenible, Sectors Productius, Comerç i Treball, per la qual s'aproven les bases reguladores i es convoquen subvencions en l'exercici 2022 destinades al Programa de modernització del comerç: fons tecnològic, en el marc del Pla de recuperació, transformació i resiliència, expedient CMYTEC.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9627

Data del DOGV
:   28-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/7273


Data del document
:   23-06-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 23 de juny de 2023, del conseller d'Economia Sostenible, Sectors Productius, Comerç i Treball, per la qual es resol la concessió de les ajudes previstes en la Resolució de 21 de desembre de 2022, de la conselleria d'Economia Sostenible, Sectors Productius, Comerç i Treball, per la qual s'aproven les bases reguladores i es convoquen subvencions en l'exercici 2022 destinades al Programa de modernització del comerç: fons tecnològic, en el marc del Pla de recuperació, transformació i resiliència, expedient CMYTEC. [2023/7273]  
  
Vista la Resolució de 21 de desembre de 2022, de la Conselleria d'Economia Sostenible, Sectors, Productius, Comerç i Treball, per la qual s'aproven les bases reguladores i es convoquen subvencions en l'exercici 2022, destinades al Programa de modernització del comerç: fons tecnològic, en el marc del Pla de recuperació, transformació i resiliència (DOGV 9497, 26.12.2022).  
De conformitat amb la base deu de la Resolució de 21 de desembre de 2022, de la Conselleria d'Economia Sostenible, Sectors Productius, Comerç i Treball, que estableix l'òrgan competent per a l'atorgament de les ajudes, resolc:  
  
Primer  
Concedir les ajudes que es recullen en l'annex I d'aquesta resolució, per un import total de 432.430,70 euros, per a cobrir les inversions a què fa referència la base 1, apartat 2, de la Resolució de 21 de desembre de 2022, de la Conselleria d'Economia Sostenible, Sectors, Productius, Comerç i Treball.  
En el cas d'agrupacions de persones físiques o jurídiques sense personalitat jurídica, segons el que estableix l'article 11 de la Llei 38/2003, general de subvencions, es fa constar expressament els compromisos d'execució assumits per cada membre de l'agrupació, així com l'import de subvenció a aplicar per cadascú (annex II).  
Les ajudes que es concedeixen a través de la present resolució estan sotmeses al règim de minimis regulat pel Reglament (UE) 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis (DO L 352, de 24.12.2013), modificat pel Reglament (UE) núm. 2020/972 de la Comissió, de 2 de juliol de 2020, pel qual es modifica el Reglament (UE) núm. 1407/2013, respecte a la seua pròrroga i el Reglament (UE) 651/2014, quant a la seua pròrroga i als ajustos pertinents (DO L 215 de 07.07.2020).  
  
  
Segon  
Les ajudes es finançaran amb càrrec a l'aplicació pressupostària 41.60.64.2981.613.85, cap. VII, segons el que estableix la Llei 9/2022, de 30 de desembre, de pressupostos de la Generalitat per a l'exercici 2023, i línia de subvenció S9034 «Mecanisme de recuperació i resiliència», que compta amb un import total de 3.500.000,00 euros.  
  
Tercer  
L'incompliment de les obligacions i condicions imposades a la beneficiària podrà donar lloc a la revocació i reintegrament de la subvenció, en els termes establits en la base quinze de la Resolució de 21 desembre de 2022.  
L'import de la subvenció no podrà ser destinat a finalitat ni activitat diferent d'aquella per a la qual es concedeix. i l'incompliment obligarà a la devolució dels fons percebuts.  
  
Quart   
Denegar les ajudes a les sol·licitants que s'assenyalen en l'annex III d'aquesta resolució, pels motius que s'especifiquen.   
  
Contra la present resolució, que posa fi a la via administrativa, podrà interposar-se, potestativament, recurs de reposició davant el mateix òrgan que l'ha dictada, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, en el termini d'un mes a comptar de l'endemà de la publicació, o bé recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar de l'endemà de la publicació, d'acord amb el que estableixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 23 de juny de 2023.- El conseller d'Economia Sostenible, Sectors Productius, Comerç i Treball: Rafael Climent González.